અમદાવાદઃ સુરત નજીક ડુમસના દરિયામાં નાહવા પડેલા ચાર યુવાનો પૈકી બે યુવાનોનાં ડૂબી જવાથી મોત થયાં હતાં. ભટારમાં અાવેલી અંબાનગર સોસાયટીમાં રહેતા સુનીલ શર્મા, નરેન્દ્ર શર્મા સહિત ચાર યુવાનો ડુમસના દરિયામાં મોડી સાંજે નાહવા પડ્યા હતા. ડુમસના દરમિયાના ગણેશ મંદિર પાસે સાંજના સમયે ભરતી અાવતાં ઉપરોક્ત બંને યુવાનો પાણીમાં ખેંચાતા બંનેનાં ડૂબી જવાના કારણે મોત થયાં હતાં. ફાયબ્રિગેડના જવાનોએ ભારે જહેમત બાદ બંનેની લાશ બહાર કાઢી પીએમ માટે હોસ્પિટલ ખાતે મોકલી અાપી હતી.